Fremover vil DSV i stigende grad bede dig deltage i tariferingen af dine varer som følge af Toldstyrelsens øgede fokus på netop dette område. Det er dit ansvar som importør at have kendskab til dine varer og deres korrekte tarifering, hvilket er grunden til, at DSV gradvist vil mindske den direkte involvering i denne proces. Ud over dit ansvar for at angive de korrekte tarifkoder, har korrekt tarifering også en positiv indvirkning på en mere effektiv og smidig toldkontrol, nøjagtig beregning af toldsatser samt reduceret risiko for efteropkrævninger fra Toldstyrelsen.